《鹧鸪天》
金朝·李晏

苒苒萋萋雨后村。芳尘不到五侯门。曾随晓泪撩诗思，又向春风入烧痕。

春去后，忆王孙。啼红南浦记芳温。夕阳楼外连天远，乞与骚人怨楚魂。

作者简介：（1123—1197）金泽州高平人，字致美。熙宗皇统六年进士。调岳阳丞。世宗即位，召为翰林直学士、迁侍讲学士，兼御史中丞，奏免二税户为良者六百余人。官终昭义军节度使。卒谥文简。